
ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 29 
Διευκόλυνση της ασκήσεως του δικαιώματος εγκαταστάσεως και της 
ελεύθερης παροχής υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 (όπως αντικαταστάθηκε από το άρθρο 
65 του Ν. 1892/1990. «Για τον εκσυγχρονισμό και την ανάπτυξη και 
άλλες διατάξεις» (Α' 101) και του άρθρου 4 (όπως αντικαταστάθηκε 
από το άρθρο 6 παρ. 4 του Ν. 1440/1984 (Α’ 70) και τροποποιήθηκε 
από το άρθρο 7 του Ν. 1775/1988 (Α' 101) του Ν. 1338/1983 
«εφαρμογή του κοινοτικού δικαίου» (Α’ 34). 

2. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα». 

3. Τις διατάξεις του Π.Δ. 394/1991 «Οργανισμός του Υπουργείου 
Εθνικής Οικονομίας» (Α' 141). 


4. Την 589/1991 γνωμοδότηση του Συμβουλίου της Επικράτειας 
μετά από πρόταση των Υπουργών Προεδρίας της Κυβέρνησης, Εθνικής 
Οικονομίας και Οικονομικών, αποφασίζουμε: 

Άρθρο 1 

Σκοπός 

Σκοπός της εκδόσεως του παρόντος είναι η λήψη μέτρων για τη διευ¬ 
κόλυνση της ασκήσεως του δικαιώματος εγκαταστάσεως και της ελεύ¬ 
θερης παροχής υπηρεσιών Ελλήνων υπηκόων και υπηκόων των λοιπών 
κρατών μελών των Ευρωπαϊκών Κοινοτήτων, οι οποίοι πρόκειται να 
ασκήσουν δραστηριότητα στην Ελλάδα ή σε άλλο κράτος μέλος των Ευ¬ 
ρωπαϊκών Κ,οινοτήτων (ΕΚ), σε συμμόρφωση προς τις διατάξεις των 
άρθρων 48, 52 και 59 της Συνθήκης ΕΟΚ-της Ρώμης. 

Άρθρο 2 

Ορισμός αρμόδιας αρχής 

Όταν σε άλλο κράτος μέλος η ανάληψη ή η άσκηση από Έλληνα 
υπήκοο μιας συγκεκριμένης μη μισθωτής, επαγγελματικής, εμπορικής, 
οικονομικής ή άλλης δραστηριότητας εξαρτάται είτε από την κατοχή 
γενικών εμπορικών ή επαγγελματικών γνώσεων είτε από την πραγμα¬ 
τική άσκηση της δραστηριότητας αυτής, η σχετική περί αυτών βεβαί- ' 
ωση χορηγείται από τη Διεύθυνση Σχέσεων με τις Ευρωπαϊκές Κοινό¬ 
τητες του Υπουργείου Εθνικής Οικονομίας. 

Άρθρο 3 

Προϋποθέσεις χορηγήσεως βεβαιώσεως 

1. Για την έκδοση βεβαιώσεως ασκήσεως δραστηριότητας υπό την 
ιδιότητα ανεξαρτήτου επαγγελματία απαιτείται ένα τουλάχιστον από τα 
κατωτέρω δικαιολογητικά: 

α) Βεβαίωση ενάρξεως επαγγέλματος της οικείας οικονομικής εφο¬ 
ρίας, β) πιστοποιητικό του οικείου επαγγελματικού επιμελητηρίου, γ) 
άδεια ασκήσεως επαγγέλματος ή άδεια εγκαταστάσεως εργαστηρίου 
εκδοθείσα παρά αρμοδίας αρχής, δ) ένορκη βεβαίωση του αιτούντος 
ενώπιον του κατά τόπον αρμοδίου Ειρηνοδίκη ή Συμβολαιογράφου. 

2. Για την έκδοση της παραπάνω βεβαιώσεως, εφ’ όσον ο δικαιούχος 
επικαλείται και προηγούμενη σχετική εκαίδευση, απαιτείται επί πλέον 
των ανωτέρω πιστοποιητικό αναγνωρισμένης από το Κράτος σχολής. 

3. Εφ’ όσον για την έκδοση της ανωτέρω βεβαιώσεως ο δικαιούχος 
επικαλείται επαγγελματική εμπειρία την οποία απέκτησε κατά την 
άσκηση μισθωτής δραστηριότητας (σχέση εξαρτημένης εργασίας), 
απαιτείται βεβαίωση του εργοδότη στον οποίο παρείχε υπηρεσίες και 
σχετική βεβαίωση ασφαλιστικού οργανισμού και /η ένορκη βεβαίωση 
ενώπιον του κατά τόπον αρμοδίου Ειρηνοδίκη ή Συμβολαιογράφου. 

Άρθρο 4 

Αναγνώριση επαγγελματικής εμπειρίας 

1. Εφ’ όσον η ανάληψη μιας δραστηριότητας στην Ελλάδα εξαρτάται 
από την προηγούμενη ανεξαρτήτως χρονικής διάρκειας, άσκηση της 
δραστηριότητας αυτής, αναγνωρίζεται ως προϋπηρεσία η ασκηθείσα 

αντίστοιχη δραστηριότητα σε άλλο κράτος μέλος τών Ε.Κ. 

2. Η κατά περίπτωση αρμόδια για την έκδοση αδειών ασκήσεως 
επαγγέλματος αρχή, υποχρεούται να δέχεται πιστοποιητικά επαγγελ¬ 
ματικής εμπειρίας που εκδίδονται από τις αρμόδιες αρχές των λοιπών 
κρατών μελών των Ε.Κ., εφ’ όσον αυτά υποβάλλονται σε επίσημα μετά¬ 
φραση στην ελληνική γλώσσα και έχουν εκδοθεί εντός του τελευταίου 
τριμήνου. 

Άρθρο 5 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εθνικής Οικονομίας αναθέτουμε την δημοσίευση και 
εκτέλεση του παρόντος. 

Αθήνα, 24 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


5. 

6. 

ΓΝΩΣΕΙΣ ΠΕΡΙ ΤΡΟΦΩΝ 

ΓΕΝΙΚΕΣ ΕΠΑΓΓΕΛΜ. 

ΠΡΟΦΟΡΙΚΗ 

Ο ΑΝΑΓΚΑΙΟΣ ΧΡΟΝΟΣ 


ΓΝΩΣΕΙΣ 

ΠΡΟΦΟΡΙΚΗ 

Ο ΑΝΑΓΚΑΙΟΣ ΧΡΟΝΟΣ 

7. 

ΓΝΩΣΕΙΣ ΔΙΑΙΤΗΤΙΚΗΣ 

ΠΡΟΦΟΡΙΚΗ 

Ο ΑΝΑΓΚΑΙΟΣ ΧΡΟΝΟΣ 

8. 

ΧΕΙΡ. ΗΛΕΚΤΡΟΝΙΚΟΥ 
ΥΠΟΛΟΓΙΣΤΗ 

ΠΡΟΦΟΡΙΚΗ 




(ΠΡΑΚΤΙΚΗ) 

Ο ΑΝΑΓΚΑΙΟΣ ΧΡΟΝΟΣ 

9. 

ΔΑΚΤΥΛΟΓΡΑΦΙΑ 

ΠΡΟΦΟΡΙΚΗ 

(ΠΡΑΚΤΙΚΗ) 

Ο ΑΝΑΓΚΑΙΟΣ ΧΡΟΝΟΣ 


ΠΑΡΑΤΗΡΗΣΗ: 


Η χρονική διάρκεια των γραπτών εξετάσεων αρχίζει αμέσως μετά 
την εκφώνηση των θεμάτων και μπορεί να παρατείνεται μέχρι μισή ώρα 
σε εξαιρετικές περιπτώσεις, κατά την κρίση της εξεταστικής επιτροπής. 

I. ΕΛΛΗΝΙΚΑ 

Ανάπτυξη θέματος (έκθεση) σχετικά με την εμπορική ναυτιλία, την 
ειδικότητά τους, τις θαλάσσιες μεταφορές και το τουρισμό. 


οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ ΕΥΘ. ΧΡΙΣΤΟΔΟΥΛΟΥ 

* 

ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΣ 
-♦- 

(2 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 30 
Τροποποίηση του Β. Δ/τος 70/1971 «περί ειδικών προσόντων υποψη¬ 
φίων προς απόκτησιν αποδεικτικών ναυτικής ικανότητος κλάδου προ¬ 
σωπικού Γενικών Υπηρεσιών» (Α' 32). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2 παρ. 1, 76 παρ. 2,77 και 81 του Ν. 
Δ/τος 187/1973 «Περί Κώδικος Δημοσίου Ναυτικού Δικαίου» (Α' 
261). 

β. Τη γνωμοδότηση του Συμβουλίου Εμπορικού Ναυτικού αριθμ. 
296/4.10.91. 

γ. Τη γνωμοδότηση του Συμβουλίου της Επικράτειας αριθμ. 662/ 
6.11.1991 με πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1 

Η παράγραφος 1 του άρθρου 3 του Β. Δ/τος 70/1971 (Α’ 32), 
όπως αντικαταστάθηκε από την παράγραφο α' του άρθρου μόνου του 
Β.Δ. 257/1973 (Α' 75), αντικαθίσταται εκ νέου ως εξής: 

«α) Για Δίπλωμα Φροντιστού: 

αα) Απολυτήριο Λυκείου ή εξαταξίου Γυμνασίου παλαιού τύπου. 

αβ) Πενταετής θαλάσσια υπηρεσία με ειδικότητα Λογιστή Τροφοδο¬ 
σίας ή Φροντιστή ή Βοηθού Φροντιστή ή Μαθητευόμενου βοηθού Φρο¬ 
ντιστή σε πλοία πάνω από 350 κόρους ολικής χωρητικότητας. 

αγ) Επιτυχής δοκιμασία σε εξετάσεις στα παρακάτω μαθήματα: 


ΕΞΕΤΑΣΤΕΑ ΜΑΘΗΜΑΤΑ ΤΠΟΨΗΦΙΩΝ 
ΦΡΟΝΤΙΣΤΩΝ ΕΜΠΟΡΙΚΟΥ ΝΑΥΤΙΚΟΥ 


Α/Α ΜΑΘΗΜΑΤΑ ΤΡΟΠΟΣ ΕΞΕΤΑΣΗΣ ΔΙΑΡΚΕΙΑ ΕΞΕΤΑΣΗΣ 


1 . 

ΕΛΛΗΝΙΚΑ 

ΓΡΑΠΤΗ 

ΔΥΟ ΩΡΕΣ 

2. 

ΜΑΘΗΜΑΤΙΚΑ 

ΓΡΑΠΤΗ 

ΔΥΟ ΩΡΕΣ 

3. 

ΝΑΥΤΙΚΟ ΔΙΚΑΙΟ 

ΓΡΑΠΤΗ 

ΔΥΟ ΩΡΕΣ 

4. 

ΑΓΓΛΙΚΑ ή ΓΑΛΛΙΚΑ ή 




ΙΤΑΛΙΚΑ 

ΓΡΑΠΤΗ ΚΑΙ ' 



ΠΡΟΦΟΡΙΚΗ » ΔΥΟ ΩΡΕΣ Ο ΑΝΑΓΚΑΙΟΣ 
ΧΡΟΝΟΣ 


Παρατηρήσεις : 

α. Δίνεται ένα θέμα, το οποίο υποχρεούνται να αναπτύξουν οι υποψή¬ 
φιοι. 

β. Η επιλογή του θέματος γίνεται από την εξεταστική επιτροπή, λίγο 
πριν την έναρξη των εξετάσεων. 

γ. Στην έκθεση εξετάζεται η λογική σειρά κατάταξης των νοημάτων, 
η σύνταξη και η ορθογραφία του κειμένου. 

δ. Η βαθμολογία είναι από 0 - 20. 

2. ΜΑΘΗΜΑΤΙΚΑ 

1. Προβλήματα τεσσάρων πράξεων ακεραίων, δεκαδικών και κλα¬ 
σματικών αριθμών. 

2. Μετατροπές κλασματικών, δεκαδικών και ακεραίων αριθμών. 

3. Προβλήματα μεθόδου των τριών. 

4. Προβλήματα μονάδων μέτρησης μήκους, επιφάνειας, βάρους και 
όγκου, στο δεκαδικό και Αγγλικό σύστημα. 

5. Προβλήματα μετατροπής νομισμάτων. 

6. Προβλήματα εύρεσης τόκου, κεφαλαίου, χρόνου, επιτοκίου, μερι¬ 
σμού, προεξόφλησης. 


Παρατηρήσεις : 

α. Δίνονται τρεις ασκήσεις, από τις οποίες οι υποψήφιοι υποχρεούνται 
να επιλύσουν τις δύο. 

β. Οι ασκήσεις καταρτίζονται από την εξεταστική επιτροπή λίγο πριν 
την έναρξη των εξετάσεων. 

γ. Κάθε άσκηση βαθμολογείται χωριστά από 0-20 και τον τελικό 
βαθμό αποτελεί ο μέσος όρος των επιμέρους βαθμολογιών. 

δ. Επιτρέπεται η χρήση αριθμομηχανής. 

3. ΝΑΥΤΙΚΟ ΔΙΚΑΙΟ Μ 


1. Γενικά περί Δικαίου. Διακρίσεις αυτού. 

2. Γενικά περί Ναυτικού Δικαίου. Διακρίσεις αυτού. 

3. Πλοίο και λοιπά πλωτά ναυπηγήματα. Χαρακτηριστικά του 
πλοίου (κατά το Δημόσιο και Ιδιωτικό Ναυτικό Δίκαιο). 

4. Ναυτικός - Απογραφή ναυτικών - Ναυτικό Φυλλάδιο - Κατηγο¬ 
ρίες και τάξεις διπλωμάτων, πτυχίων και αδειών. 

5. Σύνθεση πληρωμάτων και πως καθορίζεται αυτή. Αντικανονική 
και ελλειπής σύνθεση. Σχετικές υποχρεώσεις Λιμενικής Αρχής, πλοιάρ¬ 
χου και πλοιοκτήτου. 

6. Συλλογικές Συμβάσεις (ορισμός, κατάρτιση, ισχύς, κυρώσεις). Θέ¬ 
ματα που ρυθμίζονται με συλλογικές συμβάσεις. 

7. Ναυτολόγιο, σκοπός και χρησιμότητα αυτού. Έκδοση, ισχύς, ανα¬ 
νέωση - Ποιοι το συντάσσουν και επιφέρουν μεταβολές. Συγκρότηση 
πληρώματος Γ.Ε.Ν.Ε. 

8. Σύμβαση ναυτολόγησης (κατάρτιση, στοιχεία, διάρκεια) - Ποιές οι 
υποχρεώσεις και τα δικαιώματα του ναυτικού από την σύμβαση ναυτο¬ 
λόγησης. 

9. Περιπτώσεις λύσης σύμβασης ναυτολόγησης. Ποιές οφειλόμενες 
τυχόν αποζημιώσεις, ανάλογα με την περίπτωση. 

10. Περιπτώσεις παλινόστησης και δαπάνες παλινόστησης - Προ¬ 
στασία σε περίπτωση ασθένειας, σχετικές διατάξεις - Ειδικά μέτρα για 
πρόληψη των ψευδασθενειών. 

11. Κανονισμός εσωτερικής υπηρεσίας ΕΠΙΒΑΤΗΓΩΝ πλοίων (κύ¬ 
ριες διατάξεις που αφορούν τα καθήκοντα του φροντιστή). 

12. Έννοια και ορισμός Πειθαρχικού και Ποινικού Κώδικα Εμπορι¬ 
κού Ναυτικού. 

13. Τι είναι Κανονισμοί Λιμένων - Σε ποιό σκοπό αποβλέπουν - κυ¬ 
ρώσεις. 

14. Διοίκηση Εμπορικού Ναυτικού - υπηρεσίες που συνιστούν αυτήν 
και αρμοδιότητα της κάθε μιας - Λιμενικό Σώμα - Ναυτικό Απομαχικό 
Ταμείο - Ταμείο πρόνοιας Αξ/κών Εμπορικού Ναυτικού και κατωτέ¬ 
ρων πληρωμάτων - Οίκος Ναύτου. 

15. Επιθεώρηση Εμπορικών Πλοίων. Σκοπός αυτής - Είδη επιθεώ¬ 
ρησης και χρόνος διενέργειας αυτών - Πιστοποιητικά επιθεωρήσεων και 
κύρος αυτών. 

16. Στάση - Βιαιοπραγία - Κατάχρηση εξουσίας. 

17. Τι είναι το ναυτικό αδίκημα και πειθαρχικό παράπτωμα. Περι¬ 
πτώσεις προσωρινής ή οριστικής στέρησης διπλώματος. Ανακριτικά 
Συμβούλιο. 

18. Παράνομη απουσία μέλους πληρώματος σε ώρα φυλακής. Εγκα¬ 
τάλειψη θέσεως. 

19. Περί λαθρεμπορίου (κοινού, συναλλάγματος, πολέμου) - Συνέ¬ 
πειες του λαθρεμπορίου ως προς το ναυτικό και το πλοίο. Δίωξη λαθρε¬ 
μπορίου - Δικαίωμα Νηοψίας και Επισκέψεων. 

20. Διεθνής Σύμβαση που ισχύει για την ασφάλεια της ζωής στη θά¬ 
λασσα. Σκοπός και κύριες Διατάξεις. 

21. Ανυπακοή - Εξύβριση ή απειλή κατά ανωτέρου. 

22. Σύγχρονη Νομοθεσία περί Ναρκωτικών. 

23. Σύγχρονη Νομοθεσία για την προστασία του θαλασσίου περιβάλ¬ 
λοντος - Κυρώσεις. 

24. Επιθαλάσσια αρωγή. Σύμβαση αρωγής - ΝΟ ΟΙΙΚΕ ΝΟ ΡΑΥ - 
Οφειλόμενη αποζημίωση και διανομή αυτής - Διάσωση επιβατών - Δια¬ 
φορά μεταξύ σύμβασης αρωγής και ρυμούλησης. 

Παρατηρήσεις : 

α'. Τα θέματα είναι έτοιμα να δοθούν στους υποψήφιους. 

β. Κληρώνονται τρία θέματα, από τα οποία οι υποψήφιοι υποχρεού- 
νταο να αναπτύξουν τα δύο. 

γ. Τα θέματα κληρώνονται από κληρωτίδα που θα περιέχει το σύνολο 
των θεμάτων του μαθήματος. 

δ. Κάθε αναπτυσσόμενο θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επιμέρους βαθμολογιών. 

5. ΑΓΓΛΙΚΑ ή ΓΑΛΛΙΚΑ ή ΙΤΑΛΙΚΑ 
Α. Γραπτή εξέταση. 

1. Γραφή καθ’ υπαγόρευση και μετάφραση είκοσι (20) περίπου στί¬ 
χων Αγγλικού ή Γαλλικού ή Ιταλικού κειμένου από ναυτιλιακό ή τουρι¬ 
στικό βιβλίο, περιοδικό ή εφημερίδα. 

2. Σύνταξη μικρής έκθεσης που να καλύπτει εκατό (100) τουλάχι¬ 
στον λέξεις, με ναυτικό ή τουριστικό θέμα. 

Β. Προφορική εξέταση. 

Υποβολή γενικής φύσης ερωτήσεων για διαπίστωση της ευχέρειας 
χρήσης της Αγγλικής ή Γαλλικής ή Ιταλικής γλώσσας καθώς και υπο¬ 
βολή ερωτήσεων σε θέματα σχετικά με την παραπάνω γραπτή εξέταση. 

Παρατηρήσεις : 

α. Κάθε μία από τις παραγράφους 1 και 2 της γραπτής εξέτασης 
βαθμολογείται χωριστά από 0-20 και ο μέρος όρος του αθροίσματος 
των επί μέρους βαθμολογιών αποτελεί το βαθμό της γραπτής εξέτασης. 

β. Τον τελικό βαθμό του μαθήματος αποτελεί ο μέσος όρος του αθροί¬ 
σματος της γραπτής και προφορικής βαθμολογίας. 

γ. Η επιλογή των θεμάτων, που εξετάζονται οι υποψήφιοι, γίνεται 
από την εξεταστική επιτροπή λίγο πριν την έναρξη των εξετάσεων. 

5. ΓΝΩΣΕΙΣ ΠΕΡΙ ΤΡΟΦΩΝ 

1. θρεπτική αξία των τροφών. 

2. Βασικές οργανικές και ανόργανες θρεπτικές ουσίες. 

3. Επίδραση κλιματολογικών συνθηκών στις τροφές. 

4. Τρόπος συντήρησης των τροφίμων (κρεάτων, ψαριών, λαχανικών 
κ.λπ.). 

5. Είδη κρεάτων, τεμαχισμός, ονοματολογία, χρήση κάθε τεμαχίου 


ή είδους κρέατος για παρασκευή διαφόρων φαγητών. 

6. Είδη ψαριών και τρόποι παρασκευής κάθε είδους. 

7. Δηλητηριάσεις από τροφές, αιτίες των τροφικών δηλητηριάσεων 
και πρώτες βοήθειες για την αντιμετώπισή τους. 

Παρατηρήσεις : 

Η εξέταση του μαθήματος αυτού είναι προφορική και βαθμολογείται 
από 0 - 20. 

6. ΓΕΝΙΚΕΣ ΕΠΑΓΓΕΛΜΑΤΙΚΕΣ ΓΝΩΣΕΙΣ 

1. Ποιά είναι τα καθήκοντα και υποχρεώσεις του Φροντιστή Ε.Ν. 

2. Τι προβλέπεται από τη νομοθεσία για το λαθρεμπόριο και την προ¬ 
στασία του εθνικού νομίσματος. 

3. Τήρηση βιβλίου απογραφής σκευών του πλοίου και τήρηση βι¬ 
βλίου αποθήκης τροφίμων, ποτών και εισαγωγής εξαγωγής αυτών. 

4. Υπολογισμός της αξίας των τροφίμων και των ποτών στην απο¬ 
θήκη. 

5. Παραλαβή - παράδοση τροφίμων και ποιοτικός έλεγχος αυτών. 

6. Τόποι παραγωγής των κυριοτέρων προϊόντων και σπουδαιότεροι 
λιμένες εξαγωγής τους. 

7. Υπολογισμός της ποσότητας κάθε είδους τροφίμων για ορισμένο 
αριθμό ημερών και ατόμων (επιβατών, πληρώματος). 

8. Υπολογισμός καθαρού βάρους ορισμένης ποσότητας των κηπευτι¬ 
κών και άλλων ειδών τροφίμων μετά την εργασία παρασκευής τους. 

9. Ποτά οινοπνευματώδη και μη, χρήση - συντήρηση - σερβίρισμα 
αυτών και παρασκευή ΟΟΟΤΑΙΕδ. 

10. Κατάρτιση, ορθή γραφή και ανάρτηση (τοποθέτηση) του τιμοκα¬ 
ταλόγου - εδεσματολογίου (ΜΕΝΙΙ) και ειδών κυλικείου (ΒΑΚ). 

11. Κατάρτιση ΒΙΙΓΕΕΤ. 

12. Φαγητά Ελληνικής και διεθνούς μαγειρικής κουζίνας και σερβί¬ 
ρισμα αυτών. 

13. Είδη γλυκισμάτων, υλικά ποσότητες παρασκευής και σερβίρισμα 
αυτών. 

14. Κατάρτιση καταλόγου οίνων-ποτών, φιάλες, ποτήρια κάι τύπος 
αυτών. 

15. Είδη μαγειρικών σκευών. 

16. Καθαριότητα ατομική, σκευών και χώρου εργασίας. 

17. Συνήθεις επαγγελματικοί όροι και εκφράσεις. 

18. Κατάρτιση πλήρους εδεσματολογίου πρωινού, γεύματος και δεί¬ 
πνου επιβατών. 

19. Συμπλήρωση καθολικού ημερολογίου. 

Παρατηρήσεις 

Η εξέταση του μαθήματος αυτού είναι προφορική και βαθμολογείται 
από 0-20. 

7. ΓΝΩΣΕΙΣ ΔΙΑΙΤΗΤΙΚΗΣ 

1. Όροι τους οποίους πρέπει να πληρεί η τροφή του ανθρώπου και 
θερμαντική αξία της τροφής. 

2. Προσδιορισμός της θερμαντικής αξίας της τροφής. 

3. Απαραίτητο ποσό θερμίδων για τον άνθρωπο. 

4. Πέψη, πεπτικό σύστημα και λειτουργία του. 

5. Τα λευκώματα ως απαραίτητο συστατικό της διατροφής - Απαι- 
τούμενη ποσότητα λευκωμάτων για τον άνθρωπο και των υδατανθρά¬ 
κων για την διατροφή του ανθρώπου. 

6. Σημασία του λίπους και των υδατανθράκων για την διατροφή του 
ανθρώπου. 

7. Η σημασία της κυτταρίνης στην διατροφή του ανθρώπου. 

8. Φυτοφαγία. 

9. Η σημασία του νερού και των ανοργάνων αλάτων στην διατροφή. 

10. Διάκριση των τροφίμων, ανάλογα προς την προέλευσή τους. 

11. Τα ζωικά τρόφιμα - Διαφορά των ζωικών τροφίμων από τα φυ¬ 
τικά και αφομοίωση από τον οργανισμό. 

12. Χημική σύσταση του κρέατος - Μεταβολές του κρέατος κατά το 
βρασμό και το ψήσιμο - Αλλοιώσεις του κρέατος. 

13. Η σημασία των πρωτεϊνών στη διατροφή του ανθρώπου. 

14. Χημικές ουσίες για την πρόληψη των ασθενειών. 

15. Βιταμίνες. 

16. Πηγές θρεπτικών .ουσιών στις διάφορες χώρες. 

17. Ιδανική δίαιτα - Ιδανική διατροφή. 

18. Η πολυφαγία. 

19. Σωστή διαιτητική διαγωγή. 

20. Πώς επιτυγχάνεται θρεπτική απόδοση και γεύση. 

21. Διαιτολόγιο για άτομα που πάσχουν από γαστρεντερικές ασθέ¬ 
νειες και ασθένειες του συκωτιού. 

22. Διαιτολόγιο για άτομα που πάσχουν από καρδιοαγγειακές παθή¬ 
σεις και διαβήτη. 

23. Η φύση των τροφών. 

Παρατηρήσεις: 

Η εξέταση του μαθήματος αυτού είναι προφορική και βαθμολογείται 
από 0-20. 

8. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 

Προφορική (πρακτική) εξέταση των υποψήφιων, από την εξεταστική 
επιτροπή, για τη διαπίστωση της ευχέρειας χρήσης του ηλεκτρονικού 
υπολογιστή. 

Παρατήρηση: 

Η βαθμολογία είναι από 0-20. 

9. ΔΑΚΤΥΛΟΓΡΑΦΙΑ 

Ορθή γραφή (10) περίπου στίχων βιβλίου ή εφημερίδας στην Ελλη¬ 
νική γλώσσα. 

Παρατήρηση: 

Η εξέταση του μαθήματος αυτού είναι πρακτική (προφορική) και 
βαθμολογείται από 0-20. 

Άρθρο 2 

Ημερομηνία έναρξης ισχύος του παρόντος Π.Δ/τος ορίζεται η 
1.1.1993, από την οποία καταργείται ο πίνακας 4 του Β.Δ. 6 Οκτ./29 
Νοεμβ.·τ1954 (Α : 290). 

Επίσης από 1.1.1994 καταργείται και το Π.Δ. 87/1977 (Α' 28). 
Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 13 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 31 
Τροποποίηση του Π.Δ/τος 437/86 «Σύσταση διπλώματος Ηλεκτρολό¬ 
γου Εμπορικού Ναυτικού, ειδικά καθήκοντα και προσόντα υποψη¬ 
φίων για την απόκτησή του και παρεχόμενο από αυτό δικαίωμα 
υπηρεσίας στα πλοία» (Α' 214). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2 παρ. 1,76 και 2,77 και 78 παρ. 1 του 
Ν.Δ/τος 187/73 «Περί Κώδικος Δημοσίου Ναυτικού Δικαίου» (Α' 
261). 

β. Τη γνωμοδότηση του Συμβουλίου Εμπορικού Ναυτικού αριθμ. 
296/4.10.1991. 

γ. Τη γνωμοδότηση του Συμβουλίου της Επικράτειας αριθμ. 661/ 
6.11.1991 με πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1 

Το άρθρο 3 του Π.Δ/τος 437/86 (Α' 214) αντικαθίσταται ως εξής: 
«Άρθρο 3 

Θαλάσσια υπηρεσία σε πλοία του Πολεμικού Ναυτικού 

1. Η θαλάσσια υπηρεσία σε πλοία του Πολεμικού Ναυτικού, του μόνι¬ 
μου στρατιωτικού προσωπικού του Πολεμικού Ναυτικού με ειδικότητα 


ηλεκτρολόγου, που απομακρύνθηκε ή απομακρύνεται από τις τάξεις του 
Π.Ν. όχι για επαγγελματική ανικανότητα και των υπηρετούντων τη 
στρατιωτική τους θητεία στα ανωτέρω πλοία με την ειδικότητα του 
Ηλεκτρολόγου, προαμετράται για τη συμπλήρωση της απαιτούμενης 
θαλάσσιας υπηρεσίας που προβλέπεται στο άρθρο 2, για την απόκτηση 
διπλώματος Ηλεκτρολόγου Ε.Ν. 

2. Η θαλάσσια υπηρεσία της προηγούμενης παραγράφου, πρέπει να 
έχει διανυθεί σε πολεμικά πλοία που βρίσκονται σε κατάσταση ενέργειας 
και αποδεικνύεται με βεβαίωση εκδιδόμενη από το Γ.Ε.Ν.». 

Άρθρο 2 

Η παράγραφος 1 του άρθρου 8 του Π.Δ/τος 437/86 (Α' 214) αντι¬ 
καθίσταται ως εξής: 

«1. Υποψήφιοι απόφοιτοι, μέχρι 31.12.1986, Μέσων Τεχνικών και 
Επαγγελματικών Σχολών Ηλεκτρολόγων νέου τύπου διετούς φοίτησης 
ή Κατωτέρων Σχολών Ηλεκτροτεχνιτών τριετούς ή τετραετούς φοίτη- 
σης, ημερήσιων ή νυκτερινών αντίστοιχα, επιτρέπεται να συμμετέχουν 
στις εξετάσεις για απόκτηση διπλώματος Ηλεκτρολόγου Ε.Ν., εφόσον 
έχουν συμπληρώσει ή συμπληρώσουν μέχρι 31.12.1995 τετραετή θα¬ 
λάσσια υπηρεσία με ειδικότητα ηλεκτρολόγου ή ηλεκτροτεχνίτη ή βοη¬ 
θού ηλεκτρολόγου ή δοκίμου ηλεκτρολόγου». 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 13 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 32 

Κανονισμός οργάνωσης και λειτουργίας Εθελοντικών Πυροσβεστικών 

Σταθμών και Κλιμακίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1951/1991 «Καθιέρωση του 
θεσμού του Εθελοντή Πυροσβέστη και άλλες διατάξεις» (Α’ 84). 

2. Την 575/1991 γνωμοδότηση του Συμβουλίου της Επικράτειας, 
ύστερα από πρόταση των Υπουργών Εσωτερικών, Δημόσιας Τάξης και 
Οικονομικών, αποφασίζουμε: 

Άρθρο 1 

Ίδρυση, προαγωγή, υποβιβασμός και κατάργηση 
Εθελοντικών Πυροσβεστικών Σταθμών και Κλιμακίων 

1. Εθελοντικοί Πυροσβεστικοί Σταθμοί και Κλιμάκια συνιστώνται με 
τον τρόπο που ορίζεται στο άρθρο 11 του Νόμου 1951/1991 «Καθιέ¬ 
ρωση του θεσμού του Εθελοντή Πυροσβέστη και άλλες διατάξεις» (Α' 
84) σε Δήμους, Κοινότητες ή Συνδέσμους Κοινοτήτων, κατόπιν αιτή- 
σεώς των, εφόσον συγκεντρώνουν τις προϋποθέσεις που ορίζονται στα 
άρθρα 11 και 12 του παρόντος και εξασφαλίζουν τους παρακάτω όρους: 

α. Εθελοντικός Πυροσβεστικός Σταθμός Α' Τάξης ιδρύεται στους πα¬ 
ραπάνω φορείς εφόσον διαθέτουν δύο (2) πλήρως εξοπλισμένα πυροσβε¬ 
στικά οχήματα, μία (1) φορητή πυροσβεστική αντλία και τριάντα πέντε 
(35) εθελοντές πυροσβέστες από τους οποίους δέκα (10) τουλάχιστον να 
είναι οδηγοί με επαγγελματική άδεια Γ' κατηγορίας και άνω. 

β. Εθελοντικός Πυροσβεστικός Σταθμός Β’ Τάξης ιδρύεται, εφόσον οι 
φορείς αυτοί διαθέτουν τουλάχιστον ένα (1) πυροσβεστικό όχημα, μία 
(1) φορητή πυροσβεστική αντλία και είκοσι (20) εθελοντές πυροσβέστες, 
από τους οποίους οι επτά (7) να είναι οδηγοί με επαγγελματική άδεια Γ’ 
κατηγορίας και άνω. 

γ. Εθελοντικό Πυροσβεστικό Κλιμάκιο ιδρύεται εφόσον οι, ως άνω, 
φορείς διαθέτουν δέκα (10) τουλάχιστον εθελοντές πυροσβέστες με τ’ 
ανάλογα βασικά φορητά μέσα πυρόσβεσης. 

δ. Η σειρά ικανοποίησης των αιτήσεων για ίδρυση Εθελοντικών Πυ¬ 
ροσβεστικών Υπηρεσιών καθορίζεται από τον Υπουργό Δημόσιας Τάξης 
με γνώμονα την επικινδυνότητα κάθε περιοχής. 

2. Κατά τον ίδιο τρόπο προάγονται σε ανώτερη τάξη Εθελοντικοί Πυ- 

ροσβεστικοί Σταθμοί Β' Τάξης και Κλιμάκια, εφόσον αποκτήσουν τις 
προϋποθέσεις που ορίζονται στις περιπτώσεις α ή β της προηγούμενης 
παραγράφου. 

3. Εθελοντικοί Πυροσβεστικοί Σταθμοί Α' ή Β' Τάξης υποβιβάζονται 
ή καταργούνται κατά τον ανωτέρω τρόπο, όταν μειωθεί η δύναμη αυ¬ 
τών σε προσωπικό ή μέσα κάτω από το. ήμισυ της ελάχιστης δύναμης 
και η κατάσταση αυτή διατηρηθεί περισσότερο από έξι (6) μήνες, από 
τότε που δημιουργήθηκε. 

4. Με απόφαση του Αρχηγού Πυροσβεστικού Σώματος που δημο¬ 
σιεύεται στην Εφημερίδα της Κυβερνήσεως καταργούνται Εθελοντικά 
Πυροσβεστικά Κλιμάκια όταν οι φορείς στην περιοχή των οποίων εδρεύ¬ 
ουν παύουν να έχουν τις προϋποθέσεις που ορίζονται στην περίπτωση γ 
της παραγράφου 1 του παρόντος άρθρου. 

5. Τα όρια δράσης των Εθελοντικών Πυροσβεστικών Τπηρεσιών κα¬ 
θορίζονται με απόφαση του Διοικητού της Περιφερειακής Διοίκησης Πυ¬ 
ροσβεστικών Τπηρεσιών στην περιοχή της οποίας υπάγονται. 

Άρθρο 2 

Απόκτηση ιδιότητας Εθελοντή Πυροσβέστη - 
Απώλεια αυτής 

1. Την ιδιότητα του Εθελοντή Πυροσβέστη αποκτούν άτομα ηλικίας 
18 έως 55 ετών που κατοικούν μόνιμα στο Δήμο ή στην Κοινότητα που 
εδρεύει Εθελοντική Πυροσβεστική Υπηρεσία ή σε άλλη Κοινότητα ή οι¬ 
κισμό που απέχει από την έδρα της Υπηρεσίας μέχρι 10 χλμ. και υπάρ¬ 
χει η δυνατότητα ταχείας προσέλευσης στην Υπηρεσία σε περίπτωση 
οινάγκης. 

2. Οι εθελοντές πυροσβέστες διακρίνονται σε μάχιμους και οδηγούς 
πυροσβεστικών οχημάτων. 

3. Οι ενδιαφερόμενοι να αποκτήσουν την ιδιότητα του εθελοντή πυρο¬ 
σβέστη υποβάλλουν σχετική αίτηση στην Επαγγελματική Πυροσβε¬ 
στική Υπηρεσία στην περιοχή της οποίας κατοικούν που συνοδεύεται 
από τα εξής δικαιολογητικά: 

α. Γνωμάτευση του πλησιέστερου τοπικού Νοσοκομείου ή Κέντρου 
Υγείας που να πιστοποιεί την καλή κατάσταση της υγείας τους, 
β. Απολυτήριο Δημοτικού Σχολείου, 
γ. Άδεια οδήγησης αυτοκινήτου για τους οδηγούς. 

4. Τις αιτήσεις των ενδιαφερομένων εξετάζει ο Διοικητής της Περιφε¬ 
ρειακής Διοίκησης Πυροσβεστικών Υπηρεσιών στην περιοχή του οποίου 
θα υπηρετήσουν και επιλέγει τους καταλληλότερους απ’ αυτούς. Η ανα¬ 
λογία των μαχίμων πυροσβεστών προς τους οδηγούς πυροσβεστικών 
οχημάτων είναι: 2:1. 

5. Οι εθελοντές πυροσβέστες πριν αναλάβουν την εκτέλεση πυροσβε¬ 
στικών καθηκόντων εκπαιδεύονται θεωρητικά και πρακτικά από υπαλ¬ 
λήλους του Πυροσβεστικού Σώματος που υπηρετούν με απόσπαση στον 
Εθελοντικό Πυροσβεστικό Σταθμό ή το Εθελοντικό Πυροσβεστικό Κλι¬ 
μάκιο. Μετά από την περάτωση της εκπαίδευσης και αφού πιστοποιηθεί 
από τους εκπαιδευτές τους η διαγωγή τους και η ικανότητά τους στα 
αντικείμενα της παραγράφου 3 του επόμενου άρθρου, οι εκπαιδευθέντες 
εφοδιάζονται με ειδική κάρτα, που βεβαιώνει την ιδιότητά τους και ανα¬ 
λαμβάνουν τα καθήκοντά τους στον Εθελοντικό Πυροσβεστικό Σταθμό 
ή στο Εθελοντικό Πυροσβεστικό Κλιμάκιο, που θα υπηρετούν. 

6. Η ιδιότητα του εθελοντή πυροσβέστη αποκτάται από της επιδό- 
σεως σ’ αυτόν της κάρτας της προηγούμενης παραγράφου. Κατά τη 
διάρκεια της αρχικής τους εκπαίδευσης και μέχρι την επίδοση της κάρ¬ 
τας είναι δόκιμοι. 

7. Οι εθελοντές πυροσβέστες αποχωρούν από την Υπηρεσία το 60ό 
έτος της ηλικίας τους, εκτός εάν προϋπήρξαν μόνιμοι υπάλληλοι του 
Πυροσβεστικού Σώματος, οπότε δύνανται να παραμείνουν μέχρι το 65 
έτος. 

8. Με απόφαση του Αρχηγού Πυροσβεστικού Σώματος αφαιρείται η 
ιδιότητα του εθελοντή πυροσβέστη: 

α. Γ ια λόγους υγείας, 

β. Για καταδίκη σε περίπτωση τέλεσης ποινικού αδικήματος, 
γ. Για αδικαιολόγητη άρνηση εκτέλεσης υπηρεσίας, 
δ. Για πλημμελή εκτέλεση των καθηκόντων του και 
ε. Μετά από επιθυμία του ίδιου. 

Άρθρο 3 

Εκπαίδευση - Στολή 

1. Η εκπαίδευση των εθελοντών πυροσβεστών γίνεται στην έδρα της 


Εθελοντικής Πυροσβεστικής Υπηρεσίας ή στην Πυροσβεστική Σχολή 
από υπαλλήλους του Πυροσβεστικού Σώματος. 

2. Οι εθελοντές πυροσβέστες δύνανται να επισκέπτονται την Επαγ¬ 
γελματική Πυροσβεστική Υπηρεσία για την επίδειξη κάποιου μηχανή¬ 
ματος ή για την παροχή ειδικής εκπαίδευσης, που δεν μπορεί να γίνει 
στην έδρα της Εθελοντικής Πυροσβεστικής Υπηρεσίας. 

3. Η βασική εκπαίδευση των εθελοντών πυροσβεστών γίνεται στα 
εξής θέματα: 

α. Πυροπροστασία - Πρόληψη πυρκαγιών, 

β. Πυρόσβεση - Διασώσεις, 

γ. Πρώτες βοήθειες και 

δ. Χειρισμός μηχανημάτων - συσκευών - αντλιών. 

4. Το αναλυτικό πρόγραμμα της βασικής εκπαίδευσης των εθελο¬ 
ντών πυροσβεστών καταρτίζεται από το Αρχηγείο Πυροσβεστικού Σώ¬ 
ματος και ισχύει για όλες τις Εθελοντικές Πυροσβεστικές Υπηρεσίες. Η 
εκπαίδευση πραγματοποιείται κατά τις απογευματινές ώρες ή κατά τις 
ημέρες του Σαββάτου και της Κυριακής, όπου υπάρχει η δυνατότητα 
παρακολούθησης αυτής από τους εθελοντές πυροσβέστες. 

5. Η στολή και εξάρτηση των εθελοντών πυροσβεστών και ο τρόπος 
που φέρονται αυτές καθορίζονται με απόφαση του Αρχηγού Πυροσβε¬ 
στικού Σώματος. 

Άρθρο 4 

Άδεια ικανότητας οδηγού πυροσβεστικών οχημάτων 

1. Οι εθελοντές πυροσβέστες που επιθυμούν ν’ αποκτήσουν άδεια ικα¬ 
νότητας οδηγού πυροσβεστικών οχημάτων υποβάλλουν στην Επαγγελ¬ 
ματική Πυροσβεστική Υπηρεσία που υπάγονται τα εξής δικαιολογη- 
τικά: 

α. Υπεύθυνη δήλωση του άρθρου 8 του Ν. 1599/1986 στην οποία 
αναγράφονται ο αύξων αριθμός της άδειας οδήγησης που κατέχουν, η 
κατηγορία αυτής και ότι η άδειά τους είναι σε ισχύ. 

β. Δύο φωτογραφίες ταυτότητας. ' ■ 

2. Η Πυροσβεστική Υπηρεσία συγκροτεί τριμελή επιτροπή αποτελού- 
μενη από το Διοικητή ή Υποδιοικητή της Υπηρεσίας, τον Προϊστάμενο 
Κίνησης και ένα τρίτο έμπειρο υπάλληλο που εκτελεί καθήκοντα οδη¬ 
γού. Η Επιτροπή καλεί τους εθελοντές πυροσβέστες στην έδρα της και 
υποβάλλει αυτούς σε πρακτική εξέταση τόσο στην οδήγηση του πυρο¬ 
σβεστικού οχήματος (οπισθοπορεία, στάθμευση, ελιγμοί, πορεία) όσο 
και στο χειρισμό της πυροσβεστικής αντλίας και των λοιπών μηχανημά¬ 
των και συσκευών που είναι εφοδιασμένο το πυροσβεστικό όχημα. 

3. Η Επιτροπή αποφαίνεται για την ικανότητα του οδηγού συντάσσο- 
ντας σχετικό πρακτικό. Στους κρινόμενους ικανούς χορηγείται άδεια 
οδήγησης πυροσβεστικών οχημάτων ο τύπος της οποίας καθορίζεται 
από το Αρχηγείο Πυροσβεστικού Σώματος. Οι χορηγούμενες από την 
Πυροσβεστική Υπηρεσία άδειες λαμβάνουν αύξοντα αριθμό από το βι¬ 
βλίο αδειών οδήγησης πυροσβεστικών οχημάτων που υποχρεούται να 
τηρεί η Υπηρεσία. 

4. Η άδεια οδήγησης πυροσβεστικών οχημάτων ανακαλείται στις 
εξής περιπτώσεις: 

α. Εάν ο οδηγός εγκαταλείψει άτομο που τραυμάτισε οδηγώντας 
οποιοδήποτε όχημα, 

β. Εάν προκαλέσει δύο σοβαρά τροχαία ατυχήματα με υπαιτιότητά 
του σε χρονικό διάστημα δύο (2) ετών, 

γ. Για λόγους υγείας και 

δ. Όταν ο κάτοχός της χάσει την ιδιότητα του εθελοντή πυροσβέστη. 

5. Η ανάκληση της άδειας διατάσσεται από το Διοικητή της Επαγ¬ 
γελματικής Πυροσβεστικής Υπηρεσίας που τη χορήγησε. 

Άρθρο 5 

Βαθμολογική εξέλιξη εθελοντών πυροσβεστών 

1. Οι εθελοντές πυροσβέστες προάγονται στους βαθμούς του Αρχιπυ- 
ροσβέστη και Πυρονόμου, όταν συμπληρώνουν πέντε (5) έτη υπηρεσίας 
σε κάθε ένα από τους ανωτέρω βαθμούς. 

2. Οι βαθμοί απονέμονται στους εθελοντές πυροσβέστες με απόφαση 
του Αρχηγού Πυροσβεστικού Σώματος μετά από πρόταση του Διοικητή 
της Εθελοντικής Πυροσβεστικής Υπηρεσίας-που υπηρετούν. 

3. Οι βαθμοί των εθελοντών πυροσβεστών είναι τιμητικοί και άμι¬ 
σθοι. 

Άρθρο 6 

Ηθικές και υλικές αμοιβές 

Στους εθελοντές πυροσβέστες για εξαιρετικές πράξεις που υπερβαί¬ 
νουν το καλώς εννοούμενο καθήκον απονέμονται οι υλικές και ηθικές 
αμοιβές που προβλέπονται και για τους επαγγελματίες πυροσβέστες. Σε 
ό,τι αφορά το είδος, τη διαδικασία και τον τρόπο απονομής εφαρμόζο¬ 
νται ανάλογα οισχετικές διατάξεις του Κανονισμού Εσωτερικής Υπηρε¬ 
σίας του Πυροσβεστικού Σώματος. 

Άρθρο 7 

Διοικητής Εθελοντικής Πυροσβεστικής Υπηρεσίας 

1. Τα καθήκοντα του Διοικητή των Εθελοντικών Πυροσβεστικών 
Σταθμών ασκεί ο αρχαιότερος από τους επαγγελματίες πυροσβεστικούς 
υπαλλήλους που υπηρετεί σ’ αυτούς. 

2. Βασικά καθήκοντα του Διοικητή της Εθελοντικής Πυροσβεστικής 
Υπηρεσίας είναι: 

α. Να τηρεί τα βιβλία της Υπηρεσίας. 

β. Να ορίζει τους εθελοντές πυροσβέστες σε υπηρεσία πυρκαγιάς και 
τηλεφωνητή. Η υπηρεσία αυτή ανακοινώνεται ανά Ιδνθήμερο και 
ισχύει για το Ιδνθήμερο που επακολουθεί. Κατά τον ορισμό της υπηρε¬ 
σίας πυρκαγιάς ορίζονται αναλυτικά ποιος εκτελεί χρέη επικεφαλής, 
βοηθού επικεφαλής και οδηγού οχήματος. 

γ. Να φροντίζει τα θέματα που σχετίζονται με την εκπαίδευση των 
εθελοντών πυροσβεστών. 

δ. Να μεριμνά για την διαρκή ετοιμότητα οχημάτων και μηχανημά¬ 
των και για την επισκευή των παρουσιαζόμενων βλαβών. 

ε. Να-φροντίζει για την καθαριότητα των χώρων του Πυροσβεστικού 
Σταθμού καθώς και τη συντήρηση και λειτουργία των υδραυλικών, ηλε¬ 
κτρικών και λοιπών εγκαταστάσεών του. 

3. Για την επίλυση των προβλημάτων της Υπηρεσίας του ο Διοικη¬ 
τής απευθύνεται: 

α. Για τα λειτουργικά στον οικείο Δήμαρχο ή Πρόεδρο της Κοινότη¬ 
τας. 

β. Για τα επιχειρησιακά στον Διοικητή της Επαγγελματικής Υπηρε¬ 
σίας στην αρμοδιότητα της οποίας ανήκει. 

4. Το Διοικητή απάντα ή κωλυόμενο αναπληρώνει ο αρχαιότερος 
επαγγελματίας πυροσβεστικός υπάλληλος. 

δ. Προϊστάμενος του Εθελοντικού Πυροσβεστικού Κλιμακίου ορίζε¬ 
ται ένας από τους εθελοντές πυροσβέστες που υπηρετεί σ’ αυτό με από¬ 
φαση του Διοικητή της Επαγγελματικής Πυροσβεστικής Υπηρεσίας 
που υπάγεται. 

Άρθρο 8 

Υποχρεώσεις εθελοντών πυροσβεστών . . 

1. Ο ιδιώτης που θα κριθεί κατάλληλος για εθελοντής πυροσβέστης 
είναι υποχρεωμένος να εκπαιδευθεί σ’ όλα τα θέματα που έχουν σχέση 
με την αποστολή του. 

2. Είναι υποχρεωμένος να προσέρχεται έγκαιρα στην Υπηρεσία, όταν 
καλείται για αντιμετώπιση συμβάντος ή για εκτέλεση υπηρεσίας τηλε¬ 
φωνητή. 

3. Κατά την εκτέλεση της υπηρεσίας του φέρει την πυροσβεστική του 
στολή και εξάρτηση και ενεργεί με θάρρος και αυταπάρνηση για την εκ¬ 
πλήρωση της αποστολής του. 

4. Οι εθελοντές πυροσβέστες εκτελούν τα καθήκοντά τους σύμφωνα 
με τους κανόνες της πυροσβεστικής τέχνης και τις οδηγίες των επαγ- 
γελματιών πυροσβεστών. 

Άρθρο 9 

Διεξαγωγή της Υπηρεσίας 

1. Κατά τις ώρες λειτουργίας των γραφείων (ώρες υπηρεσίας γρα¬ 
φείου) τις τηλεφωνικές ή προφορικές κλήσεις, για επέμβαση σε συμβάν 
της Εθελοντικής Πυροσβεστικής Υπηρεσίας δέχεται επαγγελματίας πυ¬ 
ροσβέστης, ορισμένος για το σκοπό αυτό, ο οποίος στη συνέχεια ειδο¬ 
ποιεί τηλεφωνικά ή με άλλο τρόπο τους ορισμένους σε υπηρεσία πυρκα¬ 


γιάς εθελοντές πυροσβέστες, προκειμένου να σπεύσουν στο Σταθμό τους 
για την αντιμετώπιση του συμβάντος. 

2. Κατά τις ώρες που δεν λειτουργούν τα γραφεία ως και κατά τις 
ημέρες αργίας, τις κλήσεις δέχεται εθελοντής πυροσβέστης που βρίσκε¬ 
ται στις εγκαταστάσεις του Πυροσβεστικού Σταθμού και έχει ορισθεί για 
το σκοπό αυτό. 

3. Οι εθελοντές πυροσβέστες ορίζονται εκ περιτροπής στην υπηρεσία 
του τηλεφωνητή. Η υπηρεσία του κάθε τηλεφωνητή διαρκεί από της 
14.00 μέχρι τις 22.00 και από 22.00 μέχρι της 07.00 ώρας της επο¬ 
μένης ημέρας. Κατά τις ημέρες των αργιών καλύπτουν όλο το 24ωρο σε 
τρεις βάρδιες των 8 ωρών. 

4. Καθημερινά ορίζονται τρεις (3) εθελοντές πυροσβέστες (1 οδηγός 
και 2 μάχιμοι) ως υπηρεσία πυρκαγιάς. Η υπηρεσία αυτή διαρκεί 24 
ώρες και αρχίζει από της 07.00 και λήγει την ίδια ώρα της επόμενης 
ημέρας. Οι ορισμένοι σε υπηρεσία πυρκαγιάς εθελοντές πυροσβέστες εί¬ 
ναι υποχρεωμένοι να βρίσκονται στο χώρο της επαγγελματικής τους 
απασχόλησης ή στα σπίτια τους. Σε περίπτωση απουσίας τους από τους 
χώρους αυτούς ειδοποιούν τον τηλεφωνητή του Πυροσβεστικού Σταθ¬ 
μού δίνοντάς του το τηλέφωνο, στο οποίο θα τους αναζητήσουν σε περί¬ 
πτωση ανάγκης. 

δ. Σε περίπτωση μεγάλου συμβάντος όπου η δύναμη των ορισμένων 
σε υπηρεσία πυρκαγιάς δεν επαρκεί για την αντιμετώπισή του, ειδο¬ 
ποιούνται και άλλοι εθελοντές πυροσβέστες που είναι υποχρεωμένοι να 
προστρέξουν για συνδρομή των συναδέλφων τους. 

6. Οι εθελοντές πυροσβέστες κατά τη διάρκεια της υπηρεσίας τους 
ως τηλεφωνητές είναι υποχρεωμένοι να φροντίζουν για τη συντήρηση 
και την καθαριότητα των πυροσβεστικών οχημάτων, συσκευών, μηχα¬ 
νημάτων και εργαλείων του Πυροσβεστικού Σταθμού. 

7. Σε περίπτωση μεγάλων συμβάντων οι Εθελοντικές Πυροσβεστικές 
Υπηρεσίες συνδράμουν τις Επαγγελματικές Πυροσβεστικές Υπηρεσίες 
στις οποίες υπάγονται, εφόσον αυτό ζητηθεί. 

8. Για την εύρυθμη λειτουργία των Εθελοντικών Πυροσβεστικών 
Σταθμών και την αποτελεσματικότερη διεξαγωγή της υπηρεσίας αυτών 
δύνανται να τοποθετούνται σ’ αυτούς μέχρι και πέντε (δ) πυροσβεστικοί 
υπάλληλοι με απόφαση του Αρχηγού Πυροσβεστικού Σώματος και σύμ¬ 
φωνη γνώμη του αρμοδίου Συμβουλίου μεταθέσεων. 

9. Οι εθελοντές πυροσβέστες εκτός από τις Εθελοντικές Πυροσβεστι¬ 
κές Υπηρεσίες μπορούν να προσφέρουν τις υπηρεσίες τους και στους 
Επαγγελματικούς Πυροσβεστικούς Σταθμούς, αλλά μόνον για την αντι¬ 
μετώπιση συμβάντων για τα οποία έχουν εκπαιδευθεί. 

Άρθρο 10 

Τήρηση βιβλίων - Δελτίων συμβάντων 

1. Κάθε Εθελοντική Πυροσβεστική Υπηρεσία τηρεί τα εξής βιβλία: 

α. Βιβλίο συμβάντων, 

β. Βιβλίο ορισμού σε υπηρεσία, 

β. Βιβλίο υλικού και 

δ. Βιβλίο αναλωσίμων υλικών. 

2. Στο βιβλίο συμβάντων γράφονται με μορφή μικρής αναφοράς το 
συμβάν και οι ενέργειες της Υπηρεσίας που έλαβε μέρος στο συμβάν. 
Στο βιβλίο ορισμού σε υπηρεσία, αναγράφεται η υπηρεσία πυρκαγιάς 
και τηλεφωνητή που εκτελεί κάθε εθελοντής πυροσβέστης. Στο ίδιο βι¬ 
βλίο γράφονται και οϊαπουσίες των εθελοντών πυροσβεστών για διάφο¬ 
ρους λόγους π.χ. ασθένειες, μετάβαση στο εξωτερικό, άδειες θερινών 
διακοπών κ.λπ. Στο βιβλίο υλικού καταχωρείται κάθε υλικό της Υπηρε¬ 
σίας όπως πυροσβεστικά οχήματα με τον εξοπλισμό τους αναλυτικά, 
μηχανήματα, συσκευές, εργαλεία, σωλήνες, στολές, πυροσβεστικές 
εξαρτήσεις κ.λπ. Στο βιβλίο αναλωσίμων υλικών καταχωρείται κάθε 
υλικό που έχει σχέση με την κίνηση και τη συντήρηση των πυροσβεστι¬ 
κών οχημάτων και μηχανημάτων. Τα βιβλία είναι σελιδομετρημένα και 
θεωρημένα από το Διοικητή της Υπηρεσίας. 

3. Κάθε Εθελοντική Πυροσβεστική Υπηρεσία μετά την επέμβαση σε 
οποιοδήποτε συμβάν είναι υποχρεωμένη να συντάσσει σχετικό δελτίο 
συμβάντων, αντίγραφο του οποίου αποστέλλεται για στατιστικούς σκο¬ 
πούς στην Επαγγελματική Πυροσβεστική Υπηρεσία που υπάγεται. Το 
δελτίο υπογράφει ο επικεφαλής της πυροσβεστικής εξόδου. 

4. Ο τύπος των τηρούμενων βιβλίων και του δελτίου συμβάντων κα¬ 
θορίζονται από το Αρχηγείο Πυροσβεστικού Σώματος. 

Άρθρο 11 

Πυροσβεστικά οχήματα και μηχανολογικός εξοπλισμός 

1. Οι Δήμοι, Κοινότητες ή Σύνδεσμοι Κοινοτήτων που επιθυμούν να 
ιδρυθεί στην έδρα τους Εθελοντικός Πυροσβεστικός Σταθμός ή Κλιμά¬ 
κιο απευθύνονται στην Επαγγελματική Πυροσβεστική Υπηρεσία, στην 
περιοχή της οποίας υπάγονται, προκειμένου να τους καθορίσει τις τεχνι¬ 
κές προδιαγραφές των οχημάτων και του λοιπού μηχανολογικού εξο¬ 
πλισμού, που είναι απαραίτητα για τη λειτουργία του. Με βάση τις προ¬ 
διαγραφές αυτές οι φορείς προμηθεύονται τα απαιτούμενα πυροσβε¬ 
στικά οχήματα και τον εξοπλισμό της Εθελοντικής Υπηρεσίας. Οι ανω¬ 
τέρω φορείς, εφόσον επιθυμούν, δύναται να μεταβιβάζουν στο Πυροσβε¬ 
στικό Σώμα τις απαιτούμενες πιστώσεις για την προμήθεια των οχημά¬ 
των και μηχανημάτων για τη λειτουργία των Εθελοντικών Πυροσβεστι¬ 
κών Σωμάτων της περιοχής τους. 

2. Η συντήρηση και επισκευή των πυροσβεστικών οχημάτων και του 
λοιπού εξοπλισμού γίνεται κατά τον ίδιο τρόπο που ισχύει για τα οχή¬ 
ματα των Υπηρεσιών του Πυροσβεστικού Σώματος και εφαρμόζονται 
ανάλογα οι σχετικές διατάξεις. 

Άρθρο 12 

Κτιριακές εγκαταστάσεις Εθελοντικών 
Πυροσβεστικών Υπηρεσιών 

1: Οι Δήμοι, οι Κοινότητες ή Σύνδεσμοι Κοινοτήτων προκειμένου να 
ιδρυθεί στην έδρα τους Εθελοντική Πυροσβεστική Υπηρεσία πρέπει να 
εξασφαλίζουν τους απαραίτητους χώρους και τις κατάλληλες κτιριακές 
εγκαταστάσεις. 

2. Οι κτιριακές εγκαταστάσεις της Εθελοντικής Πυροσβεστικής 
Υπηρεσίας πρέπει να βρίσκονται σε κεντρική θέση και σε δρόμο ικανού 
πλάτους για την ευχερή προσπέλαση των πυροσβεστικών οχημάτων 
προς κάθε κατεύθυνση της περιοχής ευθύνης της. 

3. Για την καταλληλότητα των προτεινομένων για το σκοπό αυτό 
χώρων και εγκαταστάσεων αποφαίνεται ο Διοικητής της Επαγγελματι¬ 
κής Πυροσβεστικής Υπηρεσίας στην περιοχή της οποίας θα ιδρυθεί η 
Εθελοντική Πυροσβεστική Υπηρεσία. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 24 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΝΙΚ. ΚΛΕΙΤΟΣ ΙΩΑΝ. ΠΑΛΑΙΟΚΡΑΣΣΑΣ 

ΔΗΜΟΣΙΑΣ ΤΑΞΗΣ 

ΘΕΟΔ. ΑΝΑΓΝΩΣΤΟΠΟΥΛΟΣ 
-♦- 

( 5 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 33 
Αύξηση του Μετοχικού Κεφαλαίου της Α.Ε. «Οργανισμός Τηλεπικοι¬ 
νωνιών της Ελλάδος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 33 του Ν.Δ. 165/73 «Περί 
Οργανισμού Τηλεπικοινωνιών της Ελλάδος» (Α/228). 

2. Τις διατάξεις των παραγρ. 7 και 11 του άρθρου 2 του Π.Δ. 58/ 
1985 «Δομή, ρόλος και τρόπος διοίκησης και λειτουργίας της κοινωνι¬ 
κοποιημένης επιχείρησης Οργανισμός Τηλεπικοινωνιών της Ελλάδας 
(Ο.Τ.Ε.) Α.Ε.». 

3. Την απόφαση της Αντιπροσωπευτικής Συνέλευσης Κοινωνικού 
Ελέγχου (ΑΣΚΕ) της Α.Ε. «Οργανισμός Τηλεπικοινωνιών της Ελλά¬ 
δος» (22α Συνεδρίαση της 20.6.1991, θέμα τρίτο) περί αυξήσεως του 
Μετοχικού Κεφαλαίου κατά 21.407.292.756 δραχμές σύμφωνα με το 
νόμο (άρθρο 45 Κ.Ν. 2190/1920 και άρθρο 3 Α.Ν. 148/1967). 


4. Την αριθ. 2/1992 γνωμοδότηση του Συμβουλίου της Επικρά¬ 
τειας με πρόταση του Υπουργού Μεταφορών και Επικοινωνιών, αποφα¬ 
σίζουμε: 

Άρθρο μόνο 

Εγκρίνεται η αύξηση του Μετοχικού Κεφαλαίου της Α.Ε, «Οργανι¬ 
σμός Τηλεπικοινωνιών της Ελλάδος» κατά 21.407.292.756 δραχμές. 

Κατά το ποσό τούτο αυξάνεται και η κατά το Ν.Δ. 165/1973 συμ¬ 
μετοχή του Ελληνιικού Δημοσίου ως μοναδικού μετόχου. Το συνολικό 
Μετοχικό Κεφάλαιο της παραπάνω Εταιρείας ανέρχεται πλέον σε 
60.056.961.652 δραχμές. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 24 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-+- 

( 6 ) 

ΚΑΝΟΝΙΣΜΟΣ ΥΠ' ΑΡΙΘΜ. 58/1992 
Περί τροποποιήσεως και συμπληρώσεως του υπ’ αριθ. 5/1978 Κανονι¬ 
σμού «Περί Κώδικος Εκκλησιαστικών Υπαλλήλων» και καταργή- 
σεως της υπ’ αριθμ. 66/1976 Κανονιστικής Διατάξεως. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 42 παραγρ. 2 και 59 του Ν. 590/ 
1977 «Περί του Καταστατικού Χάρτου της Εκκλησίας της Ελλάδος». 

2. Τας σχετικάς προτάσεις των Σεβ. Μητροπολιτών: α) Αγιάς και 
Συκουρίου Παύλου, β) Γουμενίσσης, Αξιουπόλεως και Πολυκάστρου 
Δημητρίου, γ) Σταγών και Μετεώρων Σεραφείμ. 

3. Την υπ’ αριθ. 1/8.11.1991 Πράξιν του Σεβ. Μητροπολίτου Γου- 
μενίσσης κ.λ.π. Δημητρίου. 

4. Την υπ’ αριθ. 2/12.11.1991 Πράξιν του Α.Υ.Σ.Ε. 

5. Τας από 14.11.1991 και 12.12.1991 Αποφάσεις Αυτής 

ψηφίζει 

Τον υπ’ αριθμ. 58/1992 ΚΑΝΟΝΙΣΜΟΝ, 
έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 58/1992 
Περί τροποποιήσεως και συμπληρώσεως του υπ’ αριθ. 5/1978 Κανονι¬ 
σμού «Περί Κώδικος Εκκλησιαστικών Υπαλλήλων» και καταργή- 
σεως της υπ’ αριθμ. 66/1976 Κανονιστικής Διατάξεως. 

Άρθρον 1. 

Εις το τέλος της παραγρ. 3 και υπό τον τίτλον «ΙΕΡΑΙ ΜΗΤΡΟΠΟ- 
ΛΕΙΣ» του άρθρου 152 του υπ’ αριθμ. 5/1978 Κανονισμού «Περί Κώ¬ 
δικος Εκκλησιαστικών Υπαλλήλων» ως ετροποποιήθη μεταγενεστέ- 
ρως, προστίθενται τρία εδάφια ως ακολούθως: 

80. Της Ιεράς Μητροπόλεως Αγιάς και Συκουρίου. 

ΚΑΤΗΓΟΡΙΑ ΠΕ 

Κλάδος ΠΕΙ Πρωτοσυγκέλλου. 

Μία (1) θέσις Μετακλητού Κληρικού. 

Κλάδος ΠΕ2 Διοικητικού - Οικονομικού. 

Μία (1) θέσις επί βαθμοίς Γ’ - Α'. 

ΚΑΤΗΓΟΡΙΑ ΔΕ 

Κλάδος ΔΕΙ Γραφέων - Δακτυλογράφων. 

Δύο (2) θέσεις επί βαθμοίς Γ' - Α’. 

Κλάδος ΔΕ2 Οδηγών. 

Μία (1) θέσις επί βαθμοίς Γ' - Α'. 

ΚΑΤΗΓΟΡΙΑ ΥΕ 

Κλάδος ΥΕ Ευπρεπιστρίας. 

Μία (1) θέσις επί βαθμοίς Δ - Γ. 

81. Της Ιεράς Μητροπόλεως Γουμενίσσης, Αξιουπόλεως και Πολύ- 

χάστρου. 

ΚΑΤΗΓΟΡΙΑ ΠΕ 
Κλάδος ΠΕΙ Πρωτοσυγκέλλου. 

Μία (1) θέσις Μετακλητού Κληρικού. 

Κλάδος ΠΕ2 Διοικητικού - Οικονομικού. 

Μία (1) θέσις επί βαθμοίς Γ’ - Α'. 

ΚΑΤΗΓΟΡΙΑ ΔΕ 

Κλάδος ΔΕΙ Γραφέων - Δακτυλογράφων. 

Δύο (2) θέσεις επί βαθμοίς Γ’ - Α’. 

Κλάδος ΔΕ2 Οδηγών., 

Μία (1) θέσις επί βαθμοίς Γ’ - Α'. 

ΚΑΤΗΓΟΡΙΑ ΤΕ 
Κλάδος ΤΕ Ευπρεπιστρίας. 

Μία (1) θέσις επί βαθμοίς Δ - Γ. 

82. Της Ιεράς Μητροπόλεως Σταγών και Μετεώρων. 
ΚΑΤΗΓΟΡΙΑ ΠΕ 
Κλάδος ΠΕΙ Πρωτοσυγκέλλου. 

Μία (1) θέσις Μετακλητού Κληρικού. 

Κλάδος ΠΕ2 Διοικητικού - Οικονομικού. 

Μία (1) θέσις επί βαθμοίς Γ’ - Α’. 

ΚΑΤΗΓΟΡΙΑ ΔΕ 

Κλάδος ΔΕΙ Γραφέων - Δακτυλογράφων. 

Δύο (2) θέσεις επί βαθμοίς Γ’ - Α'. 

Κλάδος ΔΕ2 Οδηγών. 


Μία (1) θέσις επί βαθμοίς Γ’ - Α’. 

ΚΑΤΗΓΟΡΙΑ ΥΕ 
Κλάδος ΥΕ Ευπρεπιστρίας. 

Μία (1) θέσις επί βαθμοίς Δ - Γ. ' 

Άρθρον 2. 

1. Η υπό της ΔΙΣ ψηφισθείσα και δημοσιευθείσα εις το ΦΕΚ 288/ 
τ. Α/της 1.11.1976 υπ’ αριθμ. 66/1976 Κανονιστική Διάταξις 
«Περί διοικήσεως και διαχειρίσεως του εν Γουμενίσση - Παιονίας Κιλκίς 
Προσκηνύματος Παναγίας Γουμενίσσης». καταργείται, καταργουμένου 
άμα και του προσκηνυματικού νομικού Καθεστώτος του Ιερού Ναού της 
Παναγίας Γουμενίσσης. 

2. Από της δημοσιεύσεως του παρόντος ο Ιερός Ναός Παναγίας Γου¬ 
μενίσσης υπάγεται εις το έκπαλαι προϋφιστάμενον Ιστορικόν Μοναστη¬ 
ριακόν καθίδρυμα της Ιεράς Μονής Παναγίας Γουμενίσσης - Παιονίας. 

Άρθρου 3. 

Η ισχύς του παρόντος άρχεται από της δημοσιεύσεως αυτού δια της 
Εφημερίδος της Κυβερνήσεως και του Περιοδικού «ΕΚΚΛΗΣΙΑ». 

Αθήνα, 8 Ιανουάριου 1992 

Πρόεδρος 

ΐΟ ΑΘΗΝΩΝ ΣΕΡΑΦΕΙΜ 
Ο Αρχιγραμματεύων 

Αρχιμ. ΔΑΜΑΣΚΗΝΟΣ ΚΑΡΠΑΘΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


